cyanic-selkie/wikianc huggingface dataset:
Bannes (Marne Garaia)
Biztanleria
2007an Bannes udalerrian erroldatutako biztanleak 402 ziren. Familiak 146 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 61 seme-alabarik gabeko familiak ziren, 53 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 190 etxebizitza zeuden, 155 familiaren etxebizitza nagusia ziren, 26 bigarren erresidentzia ziren eta 10 hutsik zeuden. 186 etxeak ziren eta 3 apartamentuak ziren. 155 etxebizitza nagusietatik 130 bere jabearen bizilekua ziren, 22 alokairuan okupaturik zeuden eta 2 doan lagata zeuden; 2 etxek bi gela zituzten, 11 etxek hiru zituzten, 50 etxek lau zituzten eta 92 etxek bost zituzten. 142 etxek euren parking plaza propioa zuten azpian. 68 etxetan ibilgailu bat zegoen eta 78 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 246 ziren, horien artean 165 aktiboak ziren eta 81 inaktiboak ziren. 165 pertsona aktiboetatik 155 lanean zeuden (85 gizon eta 70 emakume) eta 9 langabezian zeuden (4 gizon eta 5 emakume). 81 pertsona inaktiboetatik 34 erretiraturik zeuden, 25 ikasten zeuden eta 22 "bestelako inaktibo" gisa sailkaturik zeuden.
Diru sarrerak
2009an Bannes udalerrian 156 unitate fiskal zeuden, 423,5 pertsonek osaturik. Pertsona bakoitzeko diru-sarrera fiskalaren mediana urteko 16.414 euro zen.
Ekonomia jarduerak
2007an zeuden 11 komertzioetatik, 2 eraikuntza enpresak ziren, 3 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 iturgina, 1 ile apaindegia eta 1 jatetxe.
2000. urtean Bannes udalerrian 7 nekazaritza-ustiategi zeuden, 297 hektarea erabiltzen.
Hezkuntza eta osasun ekipamenduak
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
New Providence (New Jersey)
New Providence New Jerseyko borough bat da. Union konderrian kokatua dago. 2010ean 12,171 biztanle zituen, 9.43 kilometro koadrotan banatuta.
Yasutaka Yanagi
Yasutaka Yanagi (柳 育崇, 1994ko ekainaren 22a - ) Japoniako futbolaria da.
Hainbat futbol taldetan jokatu du, esaterako Albirex Niigata.
Ikuskizun
Ikuskizuna edo emanaldia jendeaurrean erakusteko antolatzen den kultura eta aisia-ekitaldi bat da, musika, dantza, bertsolaritza, antzerkia, zirkoa edo bestelako arte eszeniko batean oinarritzen dena. Kirolarekin zer ikusia ere izan dezakete. Emanaldiak aire librean edo leku itxi batean izan daitezke, bizitasunez eta publikoaren parte-hartzen zuzenarekin, edo telebista eta antzeko hedabide baten bitartez ere zabal daitezke.
Asengo gotorlekua
Asengo gotorlekua (Bulgarieraz: Асенова крепост, Asenova krepost) Bulgariako Rodope mendietan dagoen Erdi Aroko gotorlekua da. Asenovgrad hiritik hiru kilometrotara dago, Asenitza ibaia gainean.
Historia
Inguruan aurkitutako lehenengo aztarna arkeologikoak traziar herriaren garaikoak dira. Antzinako Erromaren garaian ete inguruan gizakien aztarnak aurkitu dira; baita ere Bizantzioren garaietan. Gortorlekuak Erdi Aroan hartu zuen garrantzia. Lehenenego aipamena XI. mendekoa da: Bachkovoko monasterioaren estatutuetan Petrich (Петрич) izenarekin aipatuta agertu zen. Gortolekua Hirugarren Gurutzadan konkistatua izan zen.
XIII. mendean, 1231an, konponketa sakonak egin ziren Ivan Asen II.a Bulgariakoa tsarren garaian. Gotorlekuaren garrantzia Konstantinoplako Inperio Latindarraren erasoei erantzuteko defentsarena zen; horma bateko idazkun baten testuak horrela dio. Garai hartako gotorlekua feudalismoaren ezaugarriak zituen.
Otomandarren konkistak, XIV. mendean, gotorlekuaren dekadentzia ekarri zuen.
Asengo gotorlekuaren barruan XII-XIII. mendeko eliza dago, Petrichko Ama Birijinaren eliza, alegia, nahiko ondo gordeta. Bi solairuko eraikina da, habaearte bakarrekoa, gurutzeko kupularekin eta dorre handi batekin. Barruan XIV. mendeko horma irudiak ikus daitezke. Elizaren zaharberritze partziala 1991n bukatu zen.
Mendeetan eliza hobeto gorde egin da inguruko kristauen erabilerari esker. Gaur egun Eliza Ortodoxoaren eskuetan dago.
Asenovgrad hiriak lehen Stanimaka izena zuen. Izena gotorlekuaren eraginez aldatu zuen.
Pipilotti Rist
Pipilotti Rist, izen osoa Elisabeth Charlotte Rist (Grabs, Sankt Gallen kantonamendua, Suitza, 1962ko ekainaren 21a) bideoartista ezaguna da. Bere lana koloretsua da eta ikus-entzunezko industriaren ikusizko hizkuntza bera erabiltzen du, nahiz eta edukietan beti dagoen kritika. Feministatzat jotzen du bere burua, eta uste du lan gogorra aurreko belaunaldiek egin bazuten ere, kode jakin batzuk hausteko proposamen berriak aurkitu behar direla.
Pipilotti Rist izenez da ezaguna. Astrid Lindgren idazle suediarrak sortutako telebistako haurrentzako serie bateko Pippi Kaltzaluze pertsonaiarengatik du ezizen hori. Zurich eta Los Angelesen bizi da eta bertan lan egiten du.
Biografia
Elisabeth Charlotte Rist Grabs-en jaio zen 1962an, Sankt Gallenen (Suitza). Rheintalen, Austriako mugatik gertu dagoen Suitzako landa-eremu batean hazi zen. Han, aita medikua zen eta ama irakaslea.
20 urte zituela, arte komertziala, ilustrazioa eta argazkia ikastera joan zen Vienako Arte Aplikatuen Institutuan, Austrian, 1986ra arte. Gero, Basileako (Suitza) Diseinu Eskolan (Schule für Gestaltung) ikasi zuen bideoa.
Diseinu grafikoarekin eta bideoarekin lotutako enpresetan lan egin zuen. Beti interesatu izan zitzaion teknologia berriak eta irudia eta soinua lantzeko aukera.
Suitzan diseinatzaile grafiko lanetan aritu ondoren, Les Reines Prochaises post-punk taldearekin bat egin zuen. Talde horrek arrakasta handia izan zuen Europan garai hartan. Talde horrentzat egin zituen lehen bideoak.
2002an Paul McCarthy irakasleak gonbidatu zuen Kaliforniako Unibertsitatean (UCLA ) irakasle bisitari gisa eskolak ematera.
Pipilotti Rist Balz Roth bikotearen bizi da, eta Himalaya izeneko semea dute.
Lan ibilbidea
Bere lanek itxura ona dute, normalean itsusitzat jotzen diren gauzen edertasuna erakusten baitute. Pipilottik oztopo fisikoak eta pertsonen arteko espazioak hausten ditu eta lana guztiz publikoa bilakatzea du helburu, denbora edo edukiera mugarik gabe. Kontua ez da ikusleak obra ulertzea, baizik eta esperimentuak bere gogoeta-gaitasunetik ihes egiten duten fenomenoei aurre egitea, lana gertaera bihurtzea.
Erreibindikatiboa eta feminista izan arren, bere lanak gaizki dagoena salatzen duen arren, ez da saiatzen mina edo etsipena transmititzen, beste bideoartista batzuek egiten duten bezala. Pipilotti, bere hitzetan, bere obrarekin adorea ematen saiatzen da, ez du subertsiboa izan nahi, arte-kritikariak kontatzeko.
Bere lanak, formatu handikoak, teknikoki zailak dira, eta Pipilottik profesional talde handi batekin lan egiten du. Taldekideen iritzia jakitea gustatzen zaion arren eta haiengan konfiantza osoa duen arren, bere lana indibiduala da, berak hartzen ditu erabaki guztiak eta taldeak ez du prozesu horretan eraginik.
Bere lan gehienak bideoak eta bideoinstalazioak diren arren, beste alor batzuetan ere egin ditu berrikuntzak: Musika, bere lanetan garrantzi handia ematen diona eta konpositore lanetan parte hartzen duena. 2005ean, Leongo MUSACen egindako lanaren erakusketarekin batera, Subterfuge zigiluak disko bat argitaratu zuen Pipilotti-k bere bideokreazioetan erabili zituen abestiekin. Eskulturan, poesian, arkitekturan eta hirigintzan ere egiten du lan, hala nola, Raiffeisemplatzen delakoan, Carlos Martínez arkitektoarekin elkarlanean.
Kultura- eta arte-testuingurua
Pipilotti, kontatzeko orduan, teknologia erabiltzen duten eta harekin eroso sentitzen diren multimedia-sortzaileen belaunaldi batekoa da, Doug Aitken, Eija Liisa Ahtila, Ann Sofi Siden, Pierre Huyghe eta Shirin Neshat, besteak beste. Artea zabaltzeko gai izan den belaunaldi bat, galerietara edo museoetara joatea eskolara edo elizara joatea bihurtu duen belaunaldia. Artista horientzat, historia bat kontatzea edo narrazio-egitura bera adierazpen-modu bat da, bere ikonografia berezia sortzen duen lehengaia.
Erreferenteak, eraginak eta beste bideoegile batzuen lanarekiko harremanak
Pipilotti izena, Astrid Lindgren idazle suediarrak sortu zuen haurrentzako telesail baterako Pippi Kaltzaluze pertsonaiari zor dio. Pipi bakarrik bizi zen neskato irudimentsu eta menderakaitza zen, eta Pipilottik indar handia zuen. Ristek txikitan pertsonaia hori miresten zuen eta, izena ez ezik, espiritu aske, kritiko, irrazional samarra eta ganberro samarra ere jaso du herentzian. Bere lanak artista askoren eragina du, besteak beste, Andy Warhol, Yoko Ono eta Nam June Paik. Pop art eta Fluxus bezalako korronteen oinordekoa da.
Vera Chytilová edo Pier paolo Pasolini bezalako zinemagileek ere eragin diote.
Kritikari batzuen iritziz, bere lanik goiztiarrena, 80ko hamarkadan, MTVren estiloarekin lotuta dago, baina bera ez dago ados. Lan mota hori MTV sortu aurretik hasi zen egiten, bere hitzetan: "“Jendeak ahaztu egiten du MTV baino lehen egon direla musika-filmak, eta gauza harrigarriak egin dituztela aurrekontu txikiarekin”."Beste artista batzuen lana edo kultura-industriaren produktuak erabiltzen ditu bere lanak sortzeko. Beste artista batzuekin lan egin du edo zuzenean erabili du bere lana berrinterpretatuz.
Ibilbidea eta etapak
Vienan ikasten ari zela, bere lehen lanak super 8 formatuan egin zituen, eta bideora prozesu natural batean pasatu zen; izan ere, bideoak laneko prozesu guztietan kontrol handiagoa izateko aukera ematen zion, eta hori ezin zuen super 8 formatuan egin, non lanaren zati batzuk beste batzuei eskatu behar zien eta askoz garestiagoa zen.
Egin zituen lehen bideoak Les Reines Prochaines-entzat izan ziren, 1980-1985 urteen artean talde horretakoa izan baitzen. Bideo horietan emakumeen ahotsa eta gorputza aztertzen ziren, rock musika manipulazio elektronikoarekin nahasten zen.
Hasieran ez zen artista bat, diseinatzaile grafikoa eta bideoen egilea baizik. Doan bidali zuen lehen lana, jaialdi batean sartzeko aukera izateko. Bere lana serioago hartzen hasi zen besteek serioan hartu ondoren.
90eko hamarkadan, espazioa instalazioekin hasi zen. Soinua, irudia, testua eta bideoa nahasten dituzten eta ikuslearen ekintzarako eta esku-hartzerako irekita dauden lan erreproduzigarriekin korronte artistikoaz arduratzen hasi zen.
Pipilotti bere estetikarekin bideo-instalazioak sortzen hasi zen, telebistan eta iragarkietan oinarrituta, baita 70eko hamarkadako feministen (Cindy Sherman, Judy Chicago, Adrian Piper, Mary Kelly eta Suzanne Lacy) lanean ere.
1997an Veneziako Biurtekoan parte hartu zuen lehen aldiz, eta artista gazte onenaren saria jaso zuen. 2005ean, berriro hartu zuen parte Homo sapiens sapiens lanarekin. 2011n, Iluminazionerekin itzuli zen.
2009an Pepperminta izeneko film luze bat egin zuen Ewelina Guzik aktore eta dantzariarekin.
Lan garrantzitsuenak
Pickelporno (1992), emakumezkoen gorputzari eta sexu-kitzikapenari buruzko lanari esker ospetsu egin zen. Kamera, arrain-begi objektibo batekin, bikote baten gorputzetatik hurbil mugitzen da. Irudiak kolore biziz beteta daude, ikusleak modu bitxi, sentsual eta anbiguoan ikus ditzan.
1997an, Ever is Over All sortu zuen. Aktore bat poz-pozik paseatzen dabil kalean, lore erraldoi batekin, autoen kristalak suntsituz. Polizia bat bere ondora joan da eta adeitasunez agurtzen zuen. New Yorkeko MoMA-k erosi zuen klipa.
Open My Glade (2000) Minutu bateko 16 bideo dira, New Yorkeko Times Square pantaila handienean proiektatuak.
Stir Heart, Rinse Heart (2003) San Frantziskoko Arte Modernoaren Museoak eskatutako kanal anitzeko bideo bat da. Plastikozko hainbat objektu, hala nola kafe-katiluak, arrautza-kartoiak, hodiak, sabaitik zintzilikatzen ziren, proiekzio animatuko pantaila gisa.
2005ean Veneziako Biurtekora joan zen Homo sapiens sapiens lanarekin, kritikak gehien goraipatu zuen lana.
A la belle étoile (2007) Parisko Pompidou zentroaren parean, aire zabaleko proiekzioa zen. Proiekzioan hodeiak, su artifizialak eta artista bera agertzen ziren.
Pour Your Body Out (2008) New Yorkeko MoMA-n jarritako bideoa da. Bigarren solairuko atrioa lorez betetako mundu teknicolor zoragarria bihurtzen du.
Celia Cruz
Celia Cruz (Habana, 1925eko urriaren 21a - New Jersey, 2003ko uztailaren 16a) kantari kubatarra izan zen.
Salsa musikaren ordezkari nagusietakoa izan zen 1950eko hamarkadaz geroztik. Habanako klub eta kabaretetan abestu zuen bere karreraren hasieran. 1950ean Sonora Matancera taldean hasi zen, eta La Reina Rumba jarri zioten goitizena. 1959an, Fidel Castrok agintea bereganatu zuenean, Mexikora alde egin zuen, eta Estatu Batuetara 1961ean. Han hasi zen Tito Puente, Willie Colon eta beste zenbait musikarirekin lanean. Gerora mundu osoan ibili da The Fania All Stars taldearekin. Ehun diskotik gora grabatu zituen, horietarik erdiak salsa musikakoak. Bemba colorá du abesti ezagunen eta bere estiloaren adierazgarrienetakoa.
Buruko minbiziak gaixorik hil zen 87 urterekin.
Jarrier
Biztanleria
2007an Jarrier udalerrian erroldatutako biztanleak 464 ziren. Familiak 208 ziren, horien artean 56 pertsona bakarrekoak ziren (32 bakarrik bizi ziren gizonak eta 24 bakarrik bizi ziren emakumeak), 76 seme-alabarik gabeko familiak ziren, 56 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.
Erroldatutako biztanleak
Etxebizitza
2007an 486 etxebizitza zeuden, 209 familiaren etxebizitza nagusia ziren, 250 bigarren erresidentzia ziren eta 27 hutsik zeuden. 392 etxeak ziren eta 86 apartamentuak ziren. 209 etxebizitza nagusietatik 175 bere jabearen bizilekua ziren, 24 alokairuan okupaturik zeuden eta 10 doan lagata zeuden; 2 etxek gela bat zuten, 24 etxek bi zituzten, 36 etxek hiru zituzten, 52 etxek lau zituzten eta 95 etxek bost zituzten. 163 etxek euren parking plaza propioa zuten azpian. 84 etxetan ibilgailu bat zegoen eta 107 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 308 ziren, horien artean 229 aktiboak ziren eta 79 inaktiboak ziren. 229 pertsona aktiboetatik 221 lanean zeuden (122 gizon eta 99 emakume) eta 8 langabezian zeuden (3 gizon eta 5 emakume). 79 pertsona inaktiboetatik 35 erretiraturik zeuden, 21 ikasten zeuden eta 23 "bestelako inaktibo" gisa sailkaturik zeuden.
Diru sarrerak
2009an Jarrier udalerrian 222 unitate fiskal zeuden, 521 pertsonek osaturik. Pertsona bakoitzeko diru-sarrera fiskalaren mediana urteko 19.779 euro zen.
Ekonomia jarduerak
2007an zeuden 11 komertzioetatik, 1 eraikuntza enpresa zen, 1 ostalaritza eta jatetxe enpresa zen, 2 higiezinen enpresak ziren, 3 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 2 zerbitzu publikoetatik, 1 ile apaindegia zen eta 1 higiezinen agentzia.
2000. urtean Jarrier udalerrian 12 nekazaritza-ustiategi zeuden, 81 hektarea erabiltzen.
Hezkuntza eta osasun ekipamenduak
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Poltergeist (1982ko filma)
Poltergeist 1982ko Tobe Hooper estatubatuar zinema zuzendariaren beldurrezko filma bat da. Steven Spielbergek ekoizle eta gidoigileetako bat izan zen.
Filmak hiru Oscar Sarietarako izendapenak jaso zituen, Jatorrizko soinu banda onenaren Oscar Saria, Efektu berezi onenen Oscar Saria eta Soinu edizio onenaren Oscar Saria, nahiz eta azkenean haietako bakar bat bera ere irabazi ez.
Filma honek ikuslego aldetik arrakasta handia izan zuenez, bi jarraipen izan zituen: Poltergeist II: The Other Side (1986), Poltergeist III (1988), bi hauek lehenbiziko filmak baina arrakasta gutxiagoz, gainera 2014an izen berdineko Poltergeist berregokitzapena ere filmatu zen.
Argumentua
Kaliforniako erdi mailako estatubatuar familia arrunt bat giro atsegineko auzo batetara bizitzera lekualdatu berri da, baina ustezko ametsezko etxean gauza arraro eta beldurgarriak gertatzen hasten dira, azalpen normaletik at dauden naturaz gaindiko fenomenoak, hots, poltergeist bat.
Jujubondo
Jujubondoa (Ziziphus jujuba) Ramnazeoen familiako zuhaitza da, 5 m inguru luzea, enbor bihurria eta behera okertutako adar arantzatsuak dituena. Olibondoaren antzeko hostoak, harenak baino laburragoak, kolorez berde horixkak, distiratsuak eta txandaka antolatuak izaten ditu; loreak, berriz hori txikiak, eta fruitua, jujuba izenekoa, olibaren antzeko arre beltzarana, harena baino txikixeagoa. Berez Asiakoa da, baina Mediterraneo itsasoaren inguruko lurraldeetan zabaldu samarra dago gaur egun.
Lehendabizikoz hegoaldeko Asian k. a. 9000 inguruan etxekotu zuten. Egun, 400 kultibar baino gehiago ditu.
Cossaita
Cossaita mineral bat da.
Estatistika ez-parametriko
Estatistika ez-parametrikoa ikertzen diren aldagaietarako probabilitate-banaketa jakinik zehazten ez duten metodoen multzoa da; horrela, laginari dagokion lagin baterako banaketa parametrorik gabekoa da eta datuak zoriz jasotzea soilik eskatzen du gehienetan; hori dela eta metodo ez-parametrikoak banaketa askeko metodo ere deitzen zaie. Metodo horien abantaila nagusia sendotasuna da, horietan datuetarako suposatzen diren hipotesi arinek (zorizkotasunak, bereziki) ez baitute kolokan jartzen eskuratutako emaitzen zuzentasuna.
Charlotte Posenenske
Charlotte Posenenske, jaiotzaz Charlotte (Carola) Mayer (Wiesbaden, Alemania, 1930eko urriaren 28a – Francfurt am Main, Alemania, 1985eko urriaren 1a) mugimendu minimalistarekin lotutako artista alemaniarra izan zen. Batez ere eskulturaren arloan lan egin zuen, errepikapen serietuko prozedurak entseatu zituen, baina pinturak eta paper gaineko lan grafikoak ere egin zituen.
Tobias Asser
Tobias Michael Carel Asser (Amsterdam, 1838ko apirilaren 28a - Haga, 1913ko uztailaren 29a) herbeheretar legelaria izan zen. 1911ko Bakearen Nobel Saria jaso zuen Alfred Friedekin batera nazioarteko zuzenbide pribatuaren arloan egindako lanagatik.
Charlotte Posenenske
Biografia
Familia judua zuen. Pintura ikasi zuen Stuttgarteko Arte Ederren Estatuko Akademian Willi Baumeisterrekin.
Tobias Asser
Judu jatorriko izan zen. Zuzenbidea ikasi zuen Amsterdam eta Leidengo unibertsitateetan, eta horietako lehenengoan irakasle izan zen. Revue de Droit International et de Législation Comparée eta Institut de droit international delakoen sortzaileetako bat izan zen.
Charlotte Posenenske
Lan ibilbidea
Posenenske-k hainbat komunikabidetan lan egin zuen eta bere praktika artistikoa gero eta abstraktuagoa bihurtu zen. Inguruko beste artista batzuek ez bezala (haien moduluetan lan egiteko kopuru zehatz bateko aukera baino ez zuten); Posenenske-k, ostera, serieak egiten zituen, eta horrek esan nahi zuen ez zegoela mugarik erreprodukzio eta lana aurkezteko aukerei zegokienez. Posenenske-k, gainera, baztertu egin zuen arte komertzialaren merkatua, bere lana materialaren kostuaren prezioan eskainiz.
Tobias Asser
1893an, Nazioarteko Zuzenbide Publikoari Buruzko Hagako Konferentziaren lehen saioa deitu zuen. Asser hautatu zuten presidente, eta bigarren eta laugarren saioetan hautatu zuten berriro. Konferentziak hainbat itun aldeaniztun egin zituen.
Charlotte Posenenske
Lan ibilbidea
1968an, Posenenske-k printzipio-adierazpen bat argitaratu zuen Art International aldizkarian; bertan, bere lanen erreproduzigarritasuna eta obraren kontzeptua eta jabetza eskuragarriak izateko nahia aipatu zituen."Serieak egitearen arrazoia dela eta, ez dut banakako piezarik egin nahi, elementu konbinagarriak sistema baten barruan edukitzeko, errepikagarria, objektiboa den zerbait egiteko, eta ekonomikoa. Serieak produkzio masiborako prototipoak izan daitezke. [...] Gutxiago dira eta gutxiago hartzen dira artelantzat. Objektuek, ez diren beste edozein gauza irudikatu nahi dute."
Tobias Asser
Herbeheretar ordezkaria izan zen 1899ko eta 1907ko Hagako Bake Konferentzietan. 1902an nazioarteko lehen arbitraje-gortean parte hartu zuen.
Charlotte Posenenske
Konpromiso soziala
Poseneskek 1968an utzi zuen arte-jarduera, sinetsita baitzegoen arteak ezin zuela gizartean eraginik izan edo gizarte-desberdintasunean arreta jarri. Hortik aurrera, enpleguan eta industriako lan-praktiketan espezializatutako soziologo gisa aritu zen lanean 1985ean hil zen arte. Autoinposatutako erbestealdi artistiko horretan, Posenenske-k ez zuen erakusketarik bisitatu nahi izan, ezta bere lana berriro erakutsi ere.
Clínico (Malagako metroa)
Clínico Malagako metroaren geltokia da, Malaga udalerrian kokatuta dagoena.
Pregnana Milanese
Pregnana Milanese Italiako udalerri bat da. Milango probintzian kokatuta dago, Lombardia eskualdean. biztanle ditu, kilometro koadroko azaleran banatuta.
Sachiro Toshima
Sachiro Toshima (戸嶋 祥郎, 1995eko irailaren 26a - ) Japoniako futbolaria da.
Hainbat futbol taldetan jokatu du, esaterako Albirex Niigata.
Pregnana Milanese
Mugakideak
Pregnana Milanesek honako udalerri hauekin egiten du muga:
Miguel Sanz
1983 eta 1987an Corellako alkate hautatu zuten. 1991 eta 1995 bitartean, Juan Cruz Alliren Nafarroako presidenteordea izan zen. Allik CDN osatzeko alderdia utzi zuenean, 1995eko hauteskundetarako UPNko zerrendaren buruan egon zen Miguel Sanz. Zerrenda bozkatuena bazen ere, CDNk, PSNk eta EAk bat egin zuten PSNko burua, Javier Otano, lehendakari izendatzeko.
Eskandaluak zirela eta, Otanok uko egin zion lehendakaritzari 1996an, eta Miguel Sanzek, zerrenda bozkatuena zelako, Nafarroako lehendakari bihurtu zen. Kargu berean jarraitu zuen 2011 arte, 1999, 2003 eta 2007ko hauteskundeak irabaziz.
Ideologia
Sanzek Nafarroa Espainiako konstituzioaren aldi baterako 4. Xedapena ezabatzea defendatzen du Nafarroa erkidego autonomo izaten jarraitzeko eta Euskal Autonomia Erkidegoan sartu ahal ez izateko:
Zentzu horretan, Euskal Autonomia Erkidegoarekin organo instituzional bat sortzea ukatzen du ere bai.
Euskarari dagokionez oraingo hizkuntz zatiketa defendatzen du, euskararen ofizialtasunari uko eginez egun hizkuntzak ofizialtasuna duen Nafarroako iparraldera mugatuz.
Sanz alderdi abertzaleekin mintzatzea nahiz akordioak egitea ukatu du, ETArekin erlazionatzen dituelako:
Bake Prozesuari dagokionez Jose Maria Aznarren garaian egindako bake prozesuan negoziazioa eta akordioak defendatu zituen :
Baina aldiz Jose Luis Rodriguez Zapateroren garaian egindako bake prozesua, haren ustez "Nafarroa arriskuan jartzen zelako" erakunde armatuarekin egindako elkarrizketetan. "Alderdien Mahaia" eratzearen aurkakoa ere izan zen.
2003ko uztailaren 23an, Euskal Herriko historia irakasten zuten Nafarroako eskolak zigortu behar zirela adierazi zuen Miguel Sanz lehendakariak. 2010ean Hezkuntza kontseilaritzak diru-laguntzak kendu zizkien bost argitaletxeri Nafarroa erakusten zutelako Euskal Herrian, Araba, Bizkaia, Gipuzkoa, Lapurdi, Nafarroa Beherea eta Zuberoarekin batera.
Beste arlo batzuetan, PPren iritziak konpartitu ohi ditu, UPN eta PPren artean erlazio estua dela eta. Dena den, iritzi desberdinak agertu ditu hainbat kasutan, Irakeko Gerra "akatsa" izan zela esan zuenean bezala, adibidez.
1990eko 1 Formulako denboraldia
Palmaresa
Gidari txapelduna: Ayrton Senna McLaren-Honda taldearekin
Talde txapelduna: McLaren-Honda Senna eta Berger gidariekin
Częstochowako artxidiozesia
Częstochowako artxidiozesia (Archidiecezja częstochowska, Archidioecesis Czestochoviensis) Erromatar Eliza Katolikoaren poloniar artxidiozesia da. 1925eko urriaren 28an ezarri zen elizbarruti gisa eta 1992ko martxoaren 25ean artxidiozesi egin zen. Artzapezpikuaren egoitza Częstochowan dago. Egun artzapezpikua Wacław Tomasz Depo da.
1990eko 1 Formulako denboraldia
Gidarien sailkapena
{| width="100%" border=0
Plaid Cymru
Plaid Cymru (Galesko Alderdia) Galeseko alderdi abertzale garrantzitsuena da. Gales Erresuma Batutik bereiztea eta galesa indartzea haren helburu nagusiak dira. Boto-emaile gehienak Galesko iparralde eta mendebaldean bizi dira, nekazaritza eta baserri giroko eremuetan eta bereziki toki galesdunetan.
Sorrera
1925eko abuztuaren 5ean, Byddin Ymreolwyr Cymru (euskaraz "Galesko Autogobernurako Armada") alderdiko Moses Gruffydd, H. R. Jones eta Lewis Valentine eta Y Mudiad Cymreig ("Mugimendu Galestarra") mugimendu klandestinoko Fred Jones, Saunders Lewis eta David John Williams kideek Plaid Genedlaethol Cymru alderdia sortu zuten ("Galesko Alderdi Nazionala"), baina handik gutxira Plaid Cymru izena hartu zuen. Hasiera batean, Galesen independentzia edo autogobernua ez ziren alderdi berriaren helburu nagusietako bat, baizik eta galesa mantentzean eta biziberritzean jarri zuten arreta. Alderdiaren sortzaileen helburu nagusia galesa Galesko hizkuntza ofizial bakarra izatea zen.
Alderdiak 1929an hartu zuen parte lehen aldiz Erresuma Batuko hauteskunde batzuetan. Caernarvonshire hautesbarrutian aurkeztu zen, eta 609 boto lortu zituen (barrutiko % 1,6).
1930eko hamarkada
1932an Galesek autogobernua eta Nazioen Ligan ordezkaritza eskuratzeko nahiak gehitu ziren alderdiaren helburu nagusien zerrendara, Galesko kultura eta hizkuntza sustatzearekin batera.
1936an, Saunders Lewis, David John Williams eta Lewis Valentine alderdiko buruzagiek armada britaniarrak Llŷn penintsulan eraikitako hegazkin-baseari sua eman zioten, armada britaniarraren presentzia salatzeko. Horren ondorioz buruzagiak epaituak izan ziren, eta jasandako tratuek, epailearen galesaren kontrako jarrerak eta hiruren espetxeratzeak oihartzun handia izan zuten, alderdiaren sostengua eta ospea nabarmenki areagotuz.
1940ko hamarkada
Llŷn penintsulako basearekin gertatutakoa eta Bigarren Mundu Gerran alderdiaren neutraltasuna ikusita, Gobernu Britaniarrak Plaid Cymruk alemaniarrak Erresuma Batuan espioiak sartzen edo ezkutuko operazioak burutzen lagun zitzakeela susmatzen zuen. Izan ere, alderdiak jarrera neutrala hartu zuen eta jendeak kontzientzia-eragozpena argudiatuz, soldadutzan parte hartzeari uko egitea bultzatu zuen. Hamarkadaren erdialdean, Gwynfor Evans alderdiko buruzagi berria bihurtu zen.
1950eko hamarkada
1950eko hamarkadan zehar, alderdiak gorakada nabaria izan zuen Gwynfor Evansen gidaritzapean, eta Plaid Cymruren boto kopurua 1951ko hauteskundeetako % 0,7tik 1959ko % 5,2ra igo zen. 1957an Erresuma batuak Liverpoolentzat ura hornitzeko Capel Celyn herria urperatzeak Plaid Cymruren gorakadan eragina izan zuen. Izan ere, Erresuma Batuko Parlamentuan Galesko hautetsi guztiek aurka egin arren, Capel Celyn urperatzea onartu zenean, argi ikusi zen Galesko ordezkariak ez zirela nahiko Erresuma Batuko erabakietan erabakigarriak izateko, eta horrek jende asko autogobernuaren edo independentziaren alde jarri zuen.
1960ko hamarkada
1966an Plaid Cymruk Westminsterreko lehen ordezkaria lortu zuen Carmarthenen, hautesbarrutiko ordezkaria hil ondoren hura ordezkatzeko izandako hauteskundeetan. Lorpen horren ondoren beste bi hauteskunde izan ziren Rhondda Mendebaldea eta Caerphilly hautesbarrutietan: hor Plaid Cymruk % 30 eta % 40 boto gehiago irabazi zituen, hurrenez hurren.
1970ko hamarkada
1970eko Erresuma Batuko hauteskundeetan, Plaid Cymruk Galesko hautesbarruti guztietan aurkeztu zen lehenengoz, eta alderdiaren sostengua 1966ko % 4,5 etik % 11,5 era igo zen, eta 1974ko urriko hauteskundeetan hiru ordezkari lortu zituzten. 1975ean Erresuma Batuak Europako Ekonomia Erkidegoa uzteko egindako erreferendumean, Plaid Cymruk Europa uztearen alde egin zuen; hala ere, Erresuma Batuak (eta Galesek) EEEn geratzearen alde bozkatu zuen.
Plaid Cymruren gorakada ikusita, Gobernu Laboristak Galesko Biltzar bat sortzea aztertzen hasi zen, baina 1979an izandako erreferendumean Galesko biztanleria Biltzarra sortzearen aurka bozkatu zuen. Erreferendumaren emaitzak alderdikide ugarik alderdiaren jarraibidea zalantzan jartzea eragin zuen.
1980ko hamarkada
1979ko erreferendumaren ezezkoak alderdia inoizko adore baxuenarekin utzi zuen, eta 1981ean Dafydd Wingley k Gwynfor Evan ordeztu zuen presidente gisa. Alderdiak bere lehentasunak eta helburuak aztertzeari ekin zion krisiari aurre egiteko. Aldi berean Gwynfor Evanek burututako kanpaina batek (zeinetan gose greba mugagabea egitearekin mehatxatu zuen) Kontserbadoreek hitzemandako S4C galesezko telebista katea sortzera behartu zuen Gobernu Britaniarra.
1984an Dafydd Elis-Thomas hautagai ezkertiarra alderdiaren presidente izendatu zuten, Dafydd Iwan garaituta, eta ondorioz alderdia ezker politikorantza mugitu zen. Hala ere, 1987an Dafydd Wingleyk alderdiaren buruzagitza berreskuratu zuen.
I. Biltzar Nazionala (1999-2003)
1999ko hauteskundeetan Plaid Cymruk historikoki Laboristenak ziren eskualdeetan irabazi zuen, eta alderdiaren inoizko emaitzarik hoberenak eskuratu zituen. Emaitza horiek lortzeko arrazoietako bat Galesko Alderdi Laboristaren buruzagitza hautatzeko barne-arazoak izan ziren, zeinek alderdiaren beherakada eragin zuten aurreko hauteskundeekin konparatuz. Urte berean izandako Europako Parlamenturako hauteskundeetan laboristek are emaitza kaskarragoak lortu zituzten, eta Plaid Cymru % 2,5eko aldeagatik ez zuen lortu lehenengo postua.
Legealdian zehar alderdiak barne-liskarrak jasan zituen: Dafydd Wingleyek buruzagitza utzi zuen, eta haren ondorengoak, Ieuan Wyn Jonesek, arazoak izan zituen agintea ezartzeko.
II. Biltzar Nazionala (2003-2007)
2003ko Biltzar Nazionalerako hauteskundeetan alderdiak 5 eserleku galdu zituen Alderdi Laboristaren mesedeetan, eta botoen % 21era jaitsi zen. Hala ere Biltzarreko bigarren alderdi gisa mantentzea lortu zuen. 2003ko irailaren 15ean Dafydd Iwan alderdiaren presidente izendatu zuten, eta haren buruzagitzapean Plaid Cymruk independentziaren aldeko jarrera indartu zuen, Ieuan Wyn Jones aurreko buruzagiarekin gai hori bigarren mailan geratu baitzen. Ieuan Wyn Jones alderdiaren Biltzar Nazionaleko taldearen buruzagi jarraitu zuen.
2006an alderdiak barne araudia aldatu zuen, eta ordutik aurrera alderdiaren Biltzarreko buruzagia presidentea izango zen ere. Horrela Ieuan Wyn Jones presidentea bihurtu zen berriz ere. Urte horretan alderdiak itxura aldaketa sakona izan zuen ere: alderdiaren izen ofiziala mantendu arren, alderdia izendatzeko "Plaid" (euskaraz "Alderdia") bakarrik erabiltzen hasi ziren; eta 1933tik erabilitako logoa aldatu zuten, ikur berri gisa Galesko lore bat (Meconopsis cambrica) ezarriz.
III. Biltzar Nazionala (2007-2011)
2007ko Biltzarrerako hauteskundeetan Plaid Cymru 12 eserlekutatik 15era igo zen, bozen % 22,4 eskuratuta. Biltzarreko alderdien arteko elkarrizketa luzeen ondoren, Plaid Cymruk eta laboristek koalizio gobernu bat osatzea adostu zuten. Gobernua osatzeko "Gales Bat" (One Wales) akordioa sinatu zuten: bi alderdiek Galesko Biltzar Nazionalaren botere legegilea areagotzeko erreferendum bat egiteko zin egin zuten. Erreferendum hori 2011ko martxoan egin zuten, eta baiezkoak irabazi zuen.
2010eko Erresuma Batuko hauteskunde orokorretan, Plaid Cymruk hiru eserleku eskuratu zituen berriz ere, aurreko hauteskundeen emaitzak hobetzea lortu gabe.
IV. Biltzar Nazionala (2011-2016)
Biltzarrerako laugarren hauteskundeetan Plaid Cymruk emaitza txarrak eskuratu zituen, eta Galesko Alderdi Kontserbadoreak Plaid gainditu zuen, hura hirugarren postuan utziz. Urte bereko maiatzean, Ieuan Wyn Jonesek alderdiaren buruzagitza utziko zuela iragarri zuen, eta hiru hautagai aurkeztu ziren primarioetara: Elin Jones, Dafydd Elis-Thomas eta Leanne Wood. 2012ko martxoan alderdiak Leanne Wood hautatu zuen buruzagi botoen %55ekin, eta horrela alderdiko lehenengo emakumezko buruzagia bihurtu zen. Gainera, Leanne Wood galesez ez zekien lehenengo buruzagia izan zen ere.
2013ko ekainean Ieuan Wyn Jones alderdiaren presidente ohiak Biltzarreko eserlekua utzi zuen, eta haren hautesbarrutiko (Ynys Môn) ordezkari berria hautatzeko bozetan Plaid Cymruren hautagai berriak bozken % 58 lortu zuen, hautagai laboristak baino 9.166 gehiago.
V. Biltzar Nazionala (2016-2021)
2016ko hauteskundeen ondoren, 12 eserleku lortuz, Plaid Biltzarreko bigarren indarra bihurtu zen berriz ere, eta ondorioz gobernuaren oposizio ofiziala ere. Hala ere, 2018an alderdiak bi eserleku galdu zituen Dafydd Elis-Thomasen dimisioaren eta Neil McEvoy alderditik kanporatu ondoren, eta Biltzarreko bigarren alderdia izateari utzi zion, kontserbadoreek lortutako 11 eserlekuak mantendu baitzituzten, Plaid Cymrurenak baino bat gehiago.
1975eko erreferendumean Europa uztearen alde egin zuen arren, 2016ko Brexit erreferendumean Plaid Europar Batasunean geratzearen alde agertu zen, baina azkenean Galesek Batasunetik ateratzea erabaki zuen bozen % 52,5ekin. Erreferendumaren ostean, Leanne Woodek herritarren erabakia errespetatu behar dela esan zuen, eta bigarren erreferendum bat egitearen ideia kritikatu zuen. Geroago Plaid Cymruk iritzi hori atzean utzi eta bigarren erreferendumaren alde egin zuen.
2017ko Erresuma Batuko hauteskundeetan Plaiden sostengua apaldu zen, eta boto gutxigatik ez zuen ordezkaririk galdu. Hurrengo urtean, 2018ko irailean, Adam Pricek alderdiaren primarioak irabazi zituen Leanne Wooden aurka.
2019ko Erresuma Batuko hauteskundeetan Plaid Cymruk eta Brexitaren kontrako beste bi alderdi politikok (Liberal Demokratak eta Alderdi Berdea) hautesbarruti batzuetan hiru alderdietatik bakar bat aurkeztea adostu zuten, ahalik eta ordezkari europazale gehien lortzeko parlamentuan. Ondorioz, Plaid Cymru Galesko lau barrutitan ez zen aurkeztu, eta ordura arteko lau eserlekuak mantendu zituen.
Lepidotrigla cadmani
Lepidotrigla cadmani Lepidotrigla generoko animalia da. Arrainen barruko Triglidae familian sailkatzen da.
Newton (New Jersey)
Newton New Jerseyko herri bat da. Sussex konderrian kokatua dago. 2010ean 7,997 biztanle zituen, 8.15 kilometro koadrotan banatuta.
Howella sherborni
Howella sherborni Howella generoko animalia da. Arrainen barruko Howellidae familian sailkatzen da.
Gianmarco Tamberi
Gianmarco Tamberi (Civitanova Marche 1992ko ekainaren 1a) altuera jauzilari italiarra da, 2020ko Udako Olinpiar Jokoetan urrezko domina eskuratu zuena Mutaz Essa Barshim qatarrarekin batera.
Biografia
2015ean birritan hautsi zuen Italiako altuera jauziko errekorra, 2'34m eta 2'37m eginez. Urte hartako Munduko txapelketan ordea 2'25m baino ez zuen lortu eta zortzigarren egin zuen. 2016an Europako eta Munduko txapelduna izan zen baina lesionatu egin zen eta ezin izan zuen Rioko 2016ko Olinpiar Jokoetan parte hartu. 2017an berriz ere kale egin zuen Munduko txapelketan eta 13. postuan gelditu zen. 2019an Pista eslatiko Europako txapelketa irabazi zuen.
2020ko Udako Olinpiar Jokoetan amaierara Mutaz Essa Barshim qatarrarekin berdinduta iritsi zen. 2'37 metrotako jauzira nulorik egin gabe iritsi ziren biak eta 2'39 metrotakoan hiruna huts egin zituzten. Epaileak jauziak egiten jarraitzeko proposatu zien berdinketa hautsi arte, bestela urrezko domina elkarbanatuko zutela. Azkenean biek urrezko domina elkarbanatzea erabaki zuten. Olinpiar Jokoetako irudi adierazgarrietako bat bihurtu zen. 113 urtean horrelako egoera bat gertatu zen bigarren aldia izan zen.
Bitxikeriak
Ezaguna da sailkapen frogetan bizar luzearekin aritzeagatik eta finalerako bizarra txukuntzeagatik. Bestalde 2020ko Olinpiar Jokoetako urrezko domina irabazi ondoren igeltsu bat erakutsi zuen "Road to Tokyo 2020" erakusten zuena, izan dituen lesio guztien oroigarri.
Ameiva pluvianotata
Ameiva pluvianotata Ameiva generoko animalia da. Narrastien barruko Teiidae familian sailkatuta dago.
Wolfgang Schäuble
Wolfgang Schäuble (Friburgo, ) alemaniar abokatu eta politikaria da, CDU alderdiko kidea. Alderdi horretan Bundestagean eserlekua denbora gehien izan duen kidea da, 1972tik baita parlamentuko kidea. 2017an, Bundestageko presidente hautatu zuten.
Bizitza
Wolfgang Schäuble Friburgon jaio zen, 1942ko irailaren 18an. Finantza aholkularia zen aita, eta haren bideari jarraitu zion: zuzenbidea eta ekonomia ikasi zituen. 1972an, Batasun Demokrata Kristauaren (CDU) bitartez, lehen aldiz lortu zuen eserlekua Mendebaldeko Alemaniako Parlamentuan.
1998an Gerhard Schröder sozialdemokratak irabazi zituen bozak, eta Schäublek Kohlen lekua hartu zuen CDUren gidaritzan; baina dimisioa aurkeztu behar izan zuen hamabost hilabetera, ustelkeria kasu batengatik: arma ekoizleen lobby batek 51.000 euro ordaindu zizkiola aitortu zuen. 2000n, Angela Merkel aukeratu zuten CDUko presidente.
2005ean, hauteskundeak irabazita, CDU gobernura bueltatu zen, eta Angela Merkel kantzilerrak koalizio gobernuko Barne ministro izendatu zuen Schäuble. 2009ko urrian, berriz, Finantza ministro izendatu zuen Merkelek. Hil berean, Greziak iragarri zuen aurreikusi baino bi aldiz defizit handiagoa zeukala, BPGaren % 12,7koa. 2010eko apirilean, Greziak erreskatea eskatu zien Europar Batasunari eta Nazioarteko Diru Funtsari. Eurotaldeak behin-behineko erreskate funts bat sortu zuen, eta urte berean laguntza eskatu zuten Irlandak, Portugalek, Ziprek eta Espainiak.
2012an, Schäublek, eurotaldean, onartu zuen banku batasunerako pausoa ematea: banku ikuskatzaile bakarra ezartzea denentzat, eta euroguneko bankuen krisiak ere modu zentralizatuan kudeatzea. 2015eko urtarrileko hauteskundeetan Syriza koalizio ezkertiarrak irabazi zuen Grezian, Schaeubleren eurotaldeak hezurmamitzen zuen austeritatearen guztiz kontrako promesekin. Atenasen eta Bruselaren arteko tentsioa ikaragarri handitu zen, eta uztailean Schäublek proposatu zuen Grezia aldi baterako eurogunetik ateratzea. Greziako Gobernuak atzera egin zuen, eta Bruselaren baldintzak onartu zituen hirugarren erreskaterako.
2017ko hauteskundeeen ostean, Finantza Ministeriotik kendu zuen Merkelek, eta Bundestageko presidente hautatu zuten. 2021eko urrian utzi zuen kargua, bozetan CDUk porrota jaso ondoren; Bärbel Bas izan zen ondorengoa.
Tomás Asta-Buruaga
Tomás Pablo Asta-Buruaga Montoya (1996ko urriaren 11) Txileko futbolaria da, Universidad Católica-k mailegatua Unión La Calera taldean jokatzen duena erdiko atzelari gisa.
Klubaren ibilbidea
Santiagon jaioa, Asta-Buruaga Unión Españolako gazte lizentziatua zen. 2012ko uztailaren 29an, 15 urte besterik ez zituela, erreserba taldean debuta egin zuen 90 minutu osoa Txileko Bigarren Maila Profesionala 1-0 galdu zuen Deportes Iberiaren aurka.
Asta-Buruagak 2013ko uztailaren 23an egin zuen debuta lehen taldean, 3-0 Txileko Kopa etxean Palestinoren aurka irabazita. Ondoko kanpainetan B-taldearen ohiko figura, 2014ko otsailaren 22an egin zuen bere Lehen Mailan debuta, Everton de Viña del Mar-en etxean 3-1 porrotean hasita.
Deportes Antofagasta
2016-17 denboraldirako, Asta-Buruaga Deportes Antofagasta maila goreneko taldeari mailegatu zioten. Oso gutxitan erabilia, 2016ko azaroaren 20an sartu zuen bere lehen gola, bere taldeak lortu zuen bakarra Universidad Católicaren 5-1 galdu zuenean.
Bauxeko gaztelua
Bauxeko Gaztelua edo Bauxtarren Gaztelua (frantsesez château des Baux), Erdi Aroko gotorleku frantziar bat da, Les Baux-de-Provence herrian, Proventzako Bouches-du-Rhone departamenduan dagoena. Egun, hondakinetan dago.
Historia
Gaztelua, X. mendean eraikia eta Bauxtarren jaunek hartua izan zen.
XII. eta XIII. mendeetan. Baux, trobadore kulturak eta Erdi Aroko Provenza frantziarreko politikak bat egiten zuten kokapen garrantzitsu bat izan zen, nagusiki, Bauxtarren jaunen familia gobernariaren ondorioz, sarri, tokiko gerrak jasan zituen arren, eta, bereziki, gerra baussenque direlakoak, 1145 eta 1162 bitartean Proventzako oinordekotzagatik.
1372tik 1399 arte, Raimond de Turenne, Turenneko bizkondea, gazteluaren eta ondasunen jaun izatera pasa zen. 1426an, Bauxtarrak, Proventzako konderriari lotuak dira, behin betirako, Frantziako monarkiara erantsia izan aurretik, 1486an.
1528an, gazteluaren administrazioa, Anne Montmorencykoa kondestableagana pasatzen da, eta 1562tik 1598 arte, berriz, gerren eraginak jasan zituen, kasu honetan, Frantziako erlijio gerrena. Azkenik, 1632an, desegina eta ahaztua izan zen.
Grimaldi familia, gaur egun Monakon errege dena, gaztelu honetan bizi izan zen azken familia izan zen, eta oraindik mantentzen dute Bauxtarren Markes titulua.
Arkitektura
Gaztelua, hirian nagusi den tontor harritsu batetako amildegi batean eraikia dago. Gotorlekuak, XIII. mendeko laukiluze formako omenaldiaren dorre baten hondarrak mantentzen ditu, hoberen kontserbatua dagoen zatia dena, "Sarrazine", "Paravelle" eta "tour des Bannes" (adarrak, proventzalez) dorreek inguratua.
Kapera baten hondarrak ere mantentzen dira, baita kanpo barruti batenak eta harkaitzean zulatutako etxebizitzenak ere.
Beste monumentu batzuk
Barrutian, katapulten zenbait berreraikitze daude, gazteluan bertan aurkitutako mapen arabera eginak.
Charloun Rieu idazlearen omenezko monumentu bat ere badago.
Trazabilitate
Trazabilitatea produktu ale baten, jatorria, erabilera eta kokapena zehazteko gaitasuna da, identifikazio erregistratuen laguntzaz. Zehazki, lehengai eta osagaien identifikazioa, haiekin burututako prozesuak, eraldaketak, loteak, ontziraketa, kokapena eta banaketa, baldintza fisikoak eta abarren erregistroa jasotzea du helburu trazabilitateak.
Gaur egun, merkatuen globalizazioak dela medio produktu askoren bidea luzatu eta korapilatu da baina teknologia berriek, besteak beste GPS a, barra-kodea, RFID a eta Internet laguntzen dute haren segimendua egiten, produkzio eta banaketa datuak jasotzen eta erregistratzen.
Trazabilitatea gehien bat balio erantsi handiko produktuetan eta elikagaien alorrean erabiltzen da.
North Arlington (New Jersey)
North Arlington New Jerseyko borough bat da. Bergen konderrian kokatua dago. 2010ean 15,392 biztanle zituen, 6.63 kilometro koadrotan banatuta.
Trazabilitate
Trazabilitateak produktuaren kalitate teknikoa eta baldintza fisikoen segimendurako ez ezik produkzio-baldintza ekonomikoak eta politikoak kontrolatzeko erabiltzen da ere.
Geroz eta zorrotzagoak dira, batez ere Europa Batasunean eta AEB-en, inportatzen diren produktuen esportatzaileei eskatzen zaien trazabilitate-arauak.
Onurak
Ekoizpen, fabrikazio, prozesaketa, manipulazio, garraio, salmenta eta kontsumoko hainbat fasetan elementu baten trazatzea gaur egungo munduan oso hedatuta dagoen praktika da. Fabrikatzaileek erosleei produktu baten jabetza erregistratzeko eska diezaiekete etorkizuneko segurtasun-arrazoiengatik edo bermea betetzeko balizko berreskurapena errazteko. Posta-bulegoek eta paketeak bidaltzeko enpresek asko erabiltzen dute paketeen jarraipena bilketatik entrega arte.
Sarritan aitortutako trazabilitatearen onura batzuk hauek dira:
Teknologia
RFID edo irrati-maiztasunaren identifikazioa eta barra-kode ak (QR kode ak barne) trazabilitatea emateko erabiltzen ohi diren bi teknologia-metodo dira. Bloke-kate a edo Blockchain-a ere erabiltzen da batzuetan.
RFID sistema sarritan erabiltzen da trazabilitate soluzioetan eta zeregin garrantzitsua du hornikuntza-kateetan. RFID kodea garraiatzeko teknologia bat da, eta barra-kode baten ordez erabil daiteke ikusmen irakurketa posible ez denean. RFID sistemaren hedapena teknologiaren muga batzuek eragotzi dute: etiketen kostua, etiketen irakurgarritasuna eta pribatutasun arazoak.
Barra-kodea trazabilitatea ezartzeko metodo arrunta eta merkea da bai artikuluetan zein kutxetan. Barra-kodea edo formatu alfanumerikoan dauden datu aldagarriak ontzian edo etiketan aplika daitezke. Trazabilitateari buruzko informazioa ekoizpen-datuekin ere erlazionatu daitezke, hala nola merkaturatzeko denbora eta produktuaren kalitatea.
Paketatze-bihurgailuek hiru teknologia-klase desberdin dituzte barra kodeak inprimatzeko:
Tinta bidezko sistemak bereizmen handiko irudiak inprimatzeko gai dira (300 dpi edo handiagoa) prentsa abiaduran (1000 fpm-ra arte). Irtenbide hauek prentsan edo lineaz kanpo inplementa daitezke.
Laser marka erabil daiteke estaldura bat kentzeko edo zenbait materialetan kolore aldaketa eragiteko.
Transferentzia Termikoa. Abiadura baxuagoko prentsaz kanpoko aplikazioetarako, transferentzia termikoa eta zuzeneko inprimagailu termikoak ezin hobeak dira etiketetan datu aldakorrak inprimatzeko.
Trazabilitatea kudeatzeko software sistemak eskuragarri daude produkzio, prozesamendu, merkaturatze eta banaketa sistema osorako. Software-sistema horietako batzuek software-modulu anitz konbinatzen dituzte, ekoizleak nekazaritza-, prozesamendu eta ontziratze-jarduera guztietako trazabilitateari buruzko informazioa eskuratzeko. Beste batzuk, eremuan datuak atzemateko eta ontziratzeko eragiketak txikizkako erosketa plataformekin integratzeko eta datuak azken kontsumitzaileraino eramateko. Teknologia mugikorren aurrerapen berriak aprobetxatuz, elikagaien markak sakelako mezularitza eta QR kodeak sartzen ari dira produktuen etiketetan. Kontsumitzaileek barra-kodea testu edo eskaneatu dezakete telefono mugikorrekin produktuaren informazioa berehala berreskuratzeko.
Era berean, kontsumitzaileek erositako produktuen jatorriaren jarraipena egin dezakete webguneetan. Kontsumitzaileek produktu-elementu batean aurkitutako kode bat idatz dezakete jarraipenaren webguneko bilaketa-koadroan eta produktua etorri den ekoizleari, soroari eta ontziratzeko eragiketari buruzko informazioa ikus dezakete.
Haplochromis theliodon
Haplochromis theliodon Haplochromis generoko animalia da. Arrainen barruko Actinopterygii klasean sailkatzen da, Cichlidae familian.
Escragnolles
Biztanleria
2007an Escragnolles udalerrian erroldatutako biztanleak 519 ziren. Familiak 216 ziren, horien artean 68 pertsona bakarrekoak ziren (51 bakarrik bizi ziren gizonak eta 17 bakarrik bizi ziren emakumeak), 59 seme-alabarik gabeko familiak ziren, 76 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.